Document ID: 31996D0540

ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Σεπτεμβρίου 1996 περί προϋποθέσεων υγείας των ζώων και κτηνιατρικής πιστοποίησης για εισαγωγές στην Ευρωπαϊκή Κοινότητα ωαρίων και εμβρύων ιπποειδών (Κείμενο που παρουσιάζει ενδιαφέρον για τον ΕΟΧ) (96/540/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (1), όπως τροποποιήθηκε τελευταία από την απόφαση 95/176/ΕΚ (2) της Επιτροπής, και ιδίως τα άρθρα 17 και 18,
Εκτιμώντας:
ότι, βάσει της απόφασης 94/63/ΕΚ της Επιτροπής (3), θεσπίστηκε προσωρινός κατάλογος τρίτων χωρών από τις οποίες τα κράτη μέλη επιτρέπουν την εισαγωγή σπέρματος, ωαρίων και εμβρύων βοοειδών, αιγοπροβάτων και ιπποειδών, καθώς και ωαρίων και εμβρύων χοιροειδών 7
ότι στο παράρτημα Δ της οδηγίας 92/65/ΕΟΚ του Συμβουλίου καθορίζονται οι υγειονομικοί όροι για τη συλλογή, επεξεργασία, αποθήκευση και μεταφορά ωαρίων και εμβρύων, καθώς και οι υγειονομικοί όροι που ισχύουν για φοράδες δότριες 7 ότι, ωστόσο, για εισαγωγές ωαρίων και εμβρύων στην Ευρωπαϊκή Κοινότητα είναι αναγκαίο να ζητούνται επιπλέον εγγυήσεις, ιδίως όσον αφορά την επίσημη κτηνιατρική εποπτεία των ομάδων συλλογής 7
ότι, στις προϋποθέσεις για την υγεία των ζώων όσον αφορά εισαγωγές ωαρίων και εμβρύων ιπποειδών, πρέπει να λαμβάνονται υπόψη οι διάφορες συνθήκες υπό τις οποίες συλλέχθησαν, επεξεργάσθηκαν και αποθηκεύθηκαν τα ωάρια και τα έμβρυα ή παρήχθησαν τα έμβρυα 7
ότι ορισμένες λοιμώδεις νόσοι των ιπποειδών μεταδίδονται διά των εμβρύων και των ωαρίων 7 ότι, ως εκ τούτου, απαιτούνται συγκεκριμένες υγειονομικές εξετάσεις των ζώων για την ταυτοποίηση τέτοιων νόσων που πρέπει να διεξάγονται πριν τη συλλογή των εμβρύων και των ωαρίων 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη επιτρέπουν την εισαγωγή αποκλειστικά ωαρίων και εμβρύων ιπποειδών που πληρούν τις προϋποθέσεις που ορίζονται στο υπόδειγμα πιστοποιητικού υγείας των ζώων, το οποίο παρατίθεται στο παράρτημα και τα οποία συνοδεύονται από τέτοιο πιστοποιητικό δεόντως συμπληρωμένο.
Άρθρο 2
Η παρούσα απόφαση αρχίζει να ισχύει από την 1η Οκτωβρίου 1996.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 4 Σεπτεμβρίου 1996.

Labels: 3
6